****

 **ΕΛΛΗΝΙΚΗ ΔΗΜΟΚΡΑΤΙΑ**

 **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
ΠΕΡΙΦ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣ
 Δ/ΝΣΗ ΔΕΥΤ/ΘΜΙΑΣ ΕΚΠ/ΣΗΣ Ν. ΗΡΑΚΛΕΙΟΥ
 13ο ΓΥΜΝΑΣΙΟ ΗΡΑΚΛΕΙΟΥ**
 Ηράκλειο, 18/11/2019

 Αρ.πρ. :686

Ταχ. Δ/νση : Αντ. Βορεάδη 36 **ΠΡΟΚΗΡΥΞΗ**

Ταχ. Κωδ. : 714 09

Πληροφορίες : Άννα Κλεινάκη **ΠΡΟΣ:** ΤΑΞΙΔΙΩΤΙΚΑ ΓΡΑΦΕΙΑ

 (Δια της Δ.Δ.Ε. Ν. Ηρακλείου)

Τηλέφωνο : 2810 - 234 – 488

Fax . : 2810 - 326 – 908

E-mail : mail@13gym-irakl.ira.sch.gr

 **ΘΕΜΑ: Πρόσκληση Εκδήλωσης Ενδιαφέροντος για τη διοργάνωση εκπαιδευτικής εκδρομής των μαθητών της Γ’ Τάξης του 13ου Γυμνασίου Ηρακλείου στη Θεσσαλονίκη**

Η Διευθύντρια του 13ου Γυμνασίου Ηρακλείου, σύμφωνα με την αριθμ. 33120/ΓΔ4/6-3-2017 (ΦΕΚ 681/6-3-2017 τευχ.Β΄) απόφαση του Υπουργού Παιδείας, Έρευνας και Θρησκευμάτων, προκηρύσσει την εκδήλωση ενδιαφέροντος για τη διοργάνωση εκπαιδευτικής εκδρομής των μαθητών της Γ΄ Τάξης του σχολείου με προορισμό τη Θεσσαλονίκη

**Χρονικό διάστημα πραγματοποίησης της εκδρομής**

Η εκδρομή πρόκειται να πραγματοποιηθεί το διάστημα:

1η προτίμηση

**Από την Παρασκευή 3/4/2020 έως την Τρίτη 7/4/2020**

2η προτίμηση

 **Από την Πέμπτη 2/4/2020 έως την Δευτέρα 6/4/2020**

**Προορισμός-Συνοπτικό ενδεικτικό πρόγραμμα**

1η μέρα: Πειραιάς-Τρίκαλα-Μετέωρα-Θεσσαλονίκη για αναχώρηση ακτοπλοϊκώς (ή πόλη Θεσσαλονίκης για αναχώρηση αεροπορικώς)

2η μέρα: Θεσσαλονίκη-Βεργίνα-Έδεσσα-Θεσσαλονίκη

3η μέρα: Θεσσαλονίκη-Αλιστράτη-Καβάλα-Θεσσαλονίκη

4η μέρα: πόλη Θεσσαλονίκης-Μediterranean cosmos–αεροδρόμιο

**Συμμετέχοντες**

Προβλέπεται να συμμετάσχουν περίπου 110 μαθητές και 6 συνοδοί καθηγητές.

**Τρόπος μετακίνησης**

1. Αναχώρηση ακτοπλοϊκώς από Ηράκλειο για Πειραιά και επιστροφή από Θεσσαλονίκη στο Ηράκλειο αεροπορικώς με την τελευταία απευθείας πτήση .

2. Αναχώρηση από Ηράκλειο αεροπορικώς αποκλειστικά και μόνο με την πρώτη πρωινή απευθείας πτήση για Θεσσαλονίκη και επιστροφή από Θεσσαλονίκη στο Ηράκλειο αεροπορικώς με την τελευταία απευθείας πτήση.

ΣΗΜΕΙΩΣΗ:

Η μετακίνηση αεροπορικώς να πραγματοποιηθεί με: AEGEAN AIRLINES ή με ELLINAIR και η μετακίνηση ακτοπλοϊκώς αποκλειστικά και μόνο με πλοίο των ΜINΩΙΚΩΝ ΓΡΑΜΜΩΝ

**Πpοϋποθέσεις**

* Οιδιανυκτερεύσεις να είναι σε ξενοδοχεία Α΄Κατηγορίας-(4 ή 5 αστέρων), με πρωινό, στο κέντρο της πόλης,σε δωμάτια δίκλινα ή τρίκλινα (όχι τετράκλινα και χωρίς προσθήκη μεταλλικών κλινών ή ράντσων) για τους μαθητές και μονόκλινα για τους συνοδούς καθηγητές.Τα δωμάτια για τους μαθητές να είναι χωρίς μπαλκόνια. Στην προσφορά σας να αναφέρετε ρητά την κατηγορία και το όνομα του καταλύματος. Τα δωμάτια των μαθητών και των καθηγητών να είναι οπωσδήποτε στον ίδιο όροφο και να υπάρχει ασφάλεια (security) για το βράδυ.
* Ξεναγοί στη Βεργίνα
* Γιατρός καθ’ όλη τη διάρκεια της εκδρομής.
* Συνοδός του πρακτορείου καθ’ όλη τη διάρκεια της εκδρομής.
* Τουριστικά λεωφορεία, τα οποία θα είναι διαθέσιμα σε όλη τη διάρκεια της εκδρομής και για κάθε δραστηριότητα (μετακινήσεις, ξεναγήσεις, βραδινές εξόδους κλπ). Τα λεωφορεία πρέπει να διαθέτουν όλες τις προβλεπόμενες από την κείμενη νομοθεσία προδιαγραφές (να είναι καινούρια, να έχουν ελεγχθεί από το ΚΤΕΟ, να είναι εφοδιασμένα με τα απαιτούμενα έγγραφα καταλληλότητας οχήματος, την επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα, ζώνες ασφαλείας κλπ) και γενικά να πληρούν όλες τις προϋποθέσεις ασφάλειας για τη μετακίνηση μαθητών. Επίσης, οι οδηγοί να είναι έμπειροι και ευγενικοί.
* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή και μεταφορά του πίσω στο Ηράκλειο, εάν παραστεί ανάγκη.
* Πρόβλεψη διαχείρισης της περίπτωσης μη πραγματοποίησης της εκδρομής, λόγω ανωτέρας βίας (καιρικές συνθήκες κλπ).
* Επιστροφή του ποσού συμμετοχής στην εκδρομή σε μαθητή που, για λόγους ανωτέρας βίας ή ασθένειας, ματαιωθεί η συμμετοχή του στην εκδρομή.
* Αποστολή επιβεβαίωσης κρατήσεων των δωματίων και των αεροπορικών και ακτοπλοϊκών εισιτηρίων.
* Προσφορά του πρακτορείου για ελεύθερες συμμετοχές μαθητών.
* Δώρο-προσφορά που θα κληρωθεί με λαχειοφόρο αγορά από τους μαθητές.
* Δείπνο στο ξενοδοχείο το πρώτο (ή άλλο) βράδυ **(η τιμή να φαίνεται χωριστά)**.

**Για τις παραπάνω υπηρεσίες ζητείται :**

* Η τελική συνολική τιμή, με ΦΠΑ, της εκδρομής.
* Η τελική συνολική τιμή ανά συμμετέχοντα μαθητή.
* Παροχή απόδειξης σε κάθε μαθητή χωριστά με την εξόφληση της εκδρομής.

Κάθε προσφορά που θα κατατεθεί από το ταξιδιωτικό γραφείο πρέπει να περιέχει απαραιτήτως και το συμβόλαιο «Ασφάλεια Αστικής Ευθύνης (Tour Operator)» του ιδίου διοργανωτή και όχι άλλου τουριστικού γραφείου, το οποίο πρέπει να βρίσκεται σε ισχύ, και άδεια λειτουργίας του πρακτορείου (ειδικό σήμα λειτουργίας Ε.Ο.Τ.).

Επιπλέον, στο φάκελο της προσφοράς να υπάρχει απαραιτήτως CD ή άλλο μέσο με την προσφορά σε ηλεκτρονική μορφή (doc ή pdf), ώστε να είναι εύκολη η ανάρτηση της στο διαδίκτυο.

Δε θα γίνουν δεκτές προσφορές σε ηλεκτρονική μορφή, οι οποίες ανοίγουν με χρήση κωδικού.

Τα ενδιαφερόμενα πρακτορεία καλούνται να υποβάλουν στο γραφείο της Διεύθυνσης του 13ου Γυμνασίου Ηρακλείου αποκλειστικά σφραγισμένες προσφορές, το αργότερο μέχρι την **Παρασκευή 22/11/2018** και ώρα **12:00**.

Η αποσφράγιση των προσφορών θα γίνει από την αρμόδια επιτροπή την ίδια μέρα και ώρα 12:30μ.μ. στο γραφείο της Διευθύντριας του 13ου Γυμνασίου Ηρακλείου και θα επιλεγεί αυτή που θα είναι απόλυτα σύμφωνη με τις παραπάνω προϋποθέσεις της πρόσκλησης εκδήλωσης ενδιαφέροντος και που θα κριθεί η πλέον συμφέρουσα οικονομικά.

**Η Διευθύντρια**

 **Άννα Κλεινάκη**